Source: https://szebbjovo.hu/brexit-theresa-may-junckernek-es-merkelnek-tarthato-a-brexit-menetrend/
Timestamp: 2017-12-11 21:02:01
Document Index: 2237261

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Brexit – Theresa May Junckernek és Merkelnek: tartható a Brexit-menetrend | Szebb Jövő
Brexit – Theresa May Junckernek és Merkelnek: tartható a Brexit-menetrend
Theresa May szóvivője szerint a brit miniszterelnök elmondta Junckernek és Merkelnek, hogy jóllehet a brit kormány “csalódással fogadta” a felsőbíróság végzését, erőteljes jogi érvrendszerrel készül a legfelsőbb bíróság fellebbviteli tárgyalására, és bízik abban, hogy a fellebbezés sikerrel jár.
A brit legfelsőbb bíróság december első hetére tűzte ki a fellebbezés tárgyalását, de határozatot várhatóan csak januárban hoz.
A határozat azt jelenti, hogy a folyamat elindítását, vagyis a Lisszaboni Szerződés 50. cikkelyének aktiválását a brit parlamentnek előzetesen valamilyen formában meg kell szavaznia. Ez lehet egyszerű véleménynyilvánító voksolás, de a képviselők ragaszkodhatnak ahhoz is, hogy a parlamenti külön törvényt alkosson a kilépési folyamat elindításáról. Ebben az esetben azonban az ügy akár többször is megjárhatja a törvényhozás két kamaráját, és ez többhavi késedelmet okozhat a kormány menetrendjéhez képest.
A brit sajtó Brexit-párti konzervatív lapjai pénteken vehemens támadást indítottak a felsőbíróság ellen. A Daily Mail hatalmas betűkkel szedett elsőoldalas főcímében “a nép ellenségeinek” bélyegzi a londoni felsőbíróság eljáró tanácsának három bíráját, akiknek fotóját is közli, belső szerkesztőségi kommentárjában pedig “a józan ész, a nép és a demokrácia elárulásának” nevezi a bíróság döntését.
A The Daily Telegraph “A bírák kontra a nép” hangzatú, ugyancsak elsőoldalas főcím alatt számol be a felsőbírósági határozatról, és “az alkotmányosság borús napjának” nevezi a történteket.
Következő Széles körű magyar-magyar társadalmi párbeszéd indul a Felvidéken
Előző Illegális bevándorlás - Több mint 3800 embert szállítottak el a felszámolt párizsi sátorvárosból